সুত্রের খবর, নরেশ ও তাঁর পরিবার CPI(M) সমর্থক। এমনকি ভীষ্ম পাত্র নিজেও আগে CPI(M)-এ ছিল পরে সে তৃণমূলে যোগ দেয়। পাশাপাশি জানা যায়, দীর্ঘদিন ধরেই নরেশের সঙ্গে তার রাজনৈতিক বিবাদ ছিল। অভিযোগ, ১৯ শে ফেব্রুয়ারি সন্ধ্যেবেলা নরেশকে রাস্তা থেকে বাড়িতে ডেকে নিয়ে যায় ভীষ্ম। আর তারপরই নরেশকে ধারালো অস্ত্র দিয়ে কুপিয়ে খুন করার চেষ্টা করে। মূলত এরপরই রক্তাক্ত অবস্থায় নরেশকে উদ্ধার করে কাকদ্বীপ মহকুমা হাসপাতালে নিয়ে যায় তাঁর পরিবার। কিন্তু সেখানে তাঁর শারীরিক অবস্থার অবনতি হওয়ায় তাকে ফের ডায়মন্ডহারবার জেলা হাসপাতালে স্থানান্তরিত করা হয়। তবে অপরদিকে এই ঘটনার পর অভিযুক্ত ভীষ্ম পাত্র পলাতক।